Pinangaranan an mga kapirasong Tabon sa Tabon Caves, na kung sain ini nadukayan na yaon sa sulnupan baybayon kan Palawan. Nagbubutwa an cave complex na sarong tipo nin pabrika na Panahon kan gapo, na may parehas na natapos na gapong flake na mga kasangkapan asin basurang core flakes an nahiling sa apat na suway na mga lebel sa panginot na chamber o silid. An mga nawalat na uring gikan sa tolong mga pagtitipon kan mga apoy sa pagluluto, igwang Carbon-14 - napetsahan sa haros 7000, 20,000, asin 22,000 BCE. Nadiskubre an toong sihang o mandible kan sarong  Homo sapiens , na nagpetsahan sa 29,000 BC, kaiba an sarong skullcap. Pigkokonsiderar an kopyang bungo kan Tabon na pinakaamay na nadugangan na kopyang bungo kan modernong tawo sa Filipinas, asin pig-iisip na kagsadiri ini kan sarong huben na babae. An sihang kan Tabon an pinakaamay na ebidensya kan mga labi kan tawo na nagpapahiling nin arkaykong mga katangian kan mga sihang asin ngipon. An kapiraso kan Tabon tibia na sarong tu'lang gikan sa ibabang bitis an nadugangan sa pagkakalot utro sa Tabon Cave complex kan Nasyunal na Museo kan Filipinas. Ipinadara an tu'lang sa Nasyunal na Museo kan Historyang Natural sa Pransya tanganing pag-adalan. An sarong pinarikas na diskarte sa pagpetsa kan carbon an nagbulgar nin sarong napetsahan, mga , an nagbugtak kaini sa pinakagurang na fossil nin tawo na nadukayan sa complex.